شەفەق نیوز/ سەرۆک یەکێتی پیاوان کوردستان بەرهەم عەلی فەرەج،
ئمڕوو چوارشەممە، ئاشکرای خوەیکوشتن ٣٧ پیاو و کوشیان سێیان تر وەدەس ژنەیلیان ئەرا
ئەمساڵ کرد.
فەرەج ئەرا ئاژانس شەفەق نیوز وت: پیاوەیل لە هەرێم کوردستان
لە ماوەی پەنج مانگ لەی ساڵە ٢٣١ سکاڵا لەبان ژنەیلیان تۆمار کردنە.
وتیش؛ ٣٧ پیاو خوەیان کوشتنە، و ٣ پیاو تر وەدەس ژنەیلیان
وە دەسمیەتی کەسەیلیگ تر لە خود ماوەگە کوشیانە.
فەرەج دیاری کرد ک هووکارەیل توندوتیژی و کوشتن و خوەیکوشتن
فرەن، گرنگتریان رەوش ئابووری خراوە و بی دەسەڵاتی لە جیوەجیکردن خوازینەیل ژن وماڵە.
وتیش؛ ماڵپەڕەیل پەیوەندیە کۆمەڵایەتیەکانیش کاریگەری لەبان
خیزانەیل داشتنە و بوینەسە هووکار چەکانن کۆمەڵایەتی، وەگەرد زیایبوین توندوتیژی خیزانی.
فەرەج هەمیش وت: رووژانە
لە یەک  تا سێ کەس لە هەرێم کوردستان کوشیەێد، لەوەر گرفتەیل
ئابووری و کۆمەڵایەتی و ناوکۆکیەیل هووزانە لەسای بڵاوبوین چەک بی مووڵەت.
